b'\n_START_ARTICLE_\nRogoznica, Ptuj\n_START_SECTION_\nIzvor imena Rogoznica\n_START_PARAGRAPH_\nRogoznica je ime za vas in potok severovzhodno od Ptuja. Kraj Rogoznica je dobil ime po istoimenskem potoku Rogoznici. Ta potok pa je dobil ime po rastlini rogoz z zna\xc4\x8dilnimi rjavimi stor\xc5\xbei._NEWLINE_Potok Rogoznica izvira v kraju Selce v Slovenskih goricah in te\xc4\x8de skozi Jir\xc5\xa1ovce, Jane\xc5\xbeovce, Novo vas, \xc5\xbdabjak, Rogoznico, Brstje in Budino ter se izliva v reko Dravo pri kanalu za HE Formin._NEWLINE_Kot je zapisano v Krajevnem leksikonu, kraj najdemo v severovzhodno od Ptuja v trikotu med cesto Ptuj\xe2\x80\x93Dornava-Ljutomer, potokom Rogoznico in med cesto, ki povezuje Ptuj \xe2\x80\x93 Jur\xc5\xa1ince\xe2\x80\x93Ljutomer. Skozenj je speljana tudi \xc5\xbeelezni\xc5\xa1ka proga Ptuj-Ormo\xc5\xbe. Ta proga naselje razdeli na dva dela._NEWLINE_Iz centra Ptuja je naselje oddaljeno pribli\xc5\xbeno 1,5 km in le\xc5\xbei na nadmorski vi\xc5\xa1ini 228 metrov.'